மூளாய் சித்தி விநாயகப் பெருமான் திருவருளால் அங்கே சைவப்பிரகாச வித்தியாசாலை மலர்ந்து பெருமளவில் சைவத்தமிழ் பரந்து வளர்ந்தோங்க வசதியும், வாய்ப்பும் செய்தது எனலாம். சைவத் தமிழ்ப் பண்ணையாகச் செழித்த அந்தவூ10ரிலே பாரம்பரியமாகப் புலவர்கள், பண்டிதர்கள், வித்துவான்கள் தோன்றி முத்தமிழ் வளர்த்து வந்துள்ளனர். அந்தப் பரம்பரையில், இன்று முளைகொண்ட சமுதாயம் இளம்பருவத்திலேயே நல்லமுறையில் செந்தமிழ்ப் பற்றுக்கொண்டு சிறந்த சேவை செய்வது கண்ணாற் காணக்கூடியதாகவுள்ளது. குழந்தைகள், சிறுவர்களுக்கான பத்திரிகைகள், நு}ல்கள் அதிகம் நிலவாத எங்கள் நாட்டில், கையெழுத்துப் பிரதியாக ஆங்காங்கே சில ஊர்களில் இளைஞர்கள் பத்திரிகைகள் தயாரித்துத் தங்கள் உள்ளக் கருத்தை வெளியிட வாய்ப்புச் செய்தமை பெருமகிழ்ச்சிக்கு உரியதாகும். இவர்களை நாம் வெகுவாகப் பாராட்டுவதோடு எம் ஆசிச் செய்தியாக இதனை அவர்களுக்காக எழுதுகிறோம். இவர்கள் முயற்சி நன்றாக எல்லாம் வல்ல சித்தி விநாயகப் பெருமான் திருவருள் முன்னிற்பதாக.